CELEX: 32022D0310
Language: el
Date: 2022-02-17 00:00:00
Title: Απόφαση (ΕΕ) 2022/310 της Ευρωπαϊκής Κεντρικής Τράπεζας της 17ης Φεβρουαρίου 2022 που τροποποιεί την απόφαση (ΕΕ) 2019/1743 της Ευρωπαϊκής Κεντρικής Τράπεζας σχετικά με τον εκτοκισμό των πλεοναζόντων αποθεματικών και ορισμένων καταθέσεων (ΕΚΤ/2022/5)

25.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 46/140
               
            
         ΑΠΟΦΑΣΗ (ΕΕ) 2022/310 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 17ης Φεβρουαρίου 2022
         που τροποποιεί την απόφαση (ΕΕ) 2019/1743 της Ευρωπαϊκής Κεντρικής Τράπεζας σχετικά με τον εκτοκισμό των πλεοναζόντων αποθεματικών και ορισμένων καταθέσεων (ΕΚΤ/2022/5)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2, πρώτη περίπτωση,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση και τα άρθρα 17 ως 19,
         Εκτιμώντας τα ακόλουθα:
         
                     (1)
                  
                  
                     Ο εκτοκισμός ορισμένων καταθέσεων (πλην των εξαιρούμενων από την εφαρμογή αρνητικών επιτοκίων) τις οποίες τηρούν στην Ευρωπαϊκή Κεντρική Τράπεζα (ΕΚΤ) δημόσιες οντότητες της Ένωσης κατά τα οριζόμενα στην απόφαση (ΕΕ) 2019/1743 της Ευρωπαϊκής Κεντρικής Τράπεζας (ΕΚΤ/2019/31) (1) θα πρέπει να ευθυγραμμιστεί με τον εκτοκισμό των καταθέσεων της κεντρικής διοίκησης σύμφωνα με την κατευθυντήρια γραμμή (ΕΕ) 2019/671 της Ευρωπαϊκής Κεντρικής Τράπεζας (ΕΚΤ/2019/7) (2), προκειμένου να διασφαλισθεί η συνέπεια του εκτοκισμού συγκρίσιμων καταθέσεων σε επίπεδο Ευρωσυστήματος. Για να καταστεί δυνατή η σχετική τροποποίηση των οικείων συμβατικών ρυθμίσεων μεταξύ της ΕΚΤ και των δημόσιων οντοτήτων της Ένωσης θα πρέπει η παρούσα απόφαση να εφαρμόζεται από την 4η Απριλίου 2022.
                  
               
                     (2)
                  
                  
                     Για τους λόγους αυτούς η απόφαση (ΕΕ) 2019/1743 (ΕΚΤ/2019/31) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Το άρθρο 2 της απόφασης (ΕΕ) 2019/1743 (ΕΚΤ/2019/31) αντικαθίσταται από το ακόλουθο κείμενο:
            
               
                  «Άρθρο 2
                  Εκτοκισμός ορισμένων καταθέσεων που τηρούνται στην ΕΚΤ
                  
                     1.   Λογαριασμοί που τηρούνται στην ΕΚΤ σύμφωνα με την απόφαση ΕΚΤ/2003/14 (3)*, την απόφαση ΕΚΤ/2010/31 (4)*, την απόφαση ΕΚΤ/2010/17 (5)* και τον κανονισμό (ΕΕ) 2020/672 του Συμβουλίου (6)* εκτοκίζονται ως ακολούθως:
                     
                                 α)
                              
                              
                                 με το χαμηλότερο εκ του βραχυπρόθεσμου επιτοκίου του ευρώ (€STR) ή επιτοκίου μηδέν τοις εκατό, εφόσον το επιτόκιο της διευκόλυνσης αποδοχής καταθέσεων την αντίστοιχη ημερολογιακή ημέρα είναι μηδενικό ή μεγαλύτερο (θετικό)·
                              
                           
                                 β)
                              
                              
                                 με το χαμηλότερο εκ του επιτοκίου της διευκόλυνσης αποδοχής καταθέσεων ή του βραχυπρόθεσμου επιτοκίου του ευρώ (€STR), εφόσον το επιτόκιο της διευκόλυνσης αποδοχής καταθέσεων την αντίστοιχη ημερολογιακή ημέρα είναι μικρότερο του μηδενός (αρνητικό).
                              
                           Ωστόσο, όταν παρίσταται ανάγκη τήρησης καταθέσεων στους εν λόγω λογαριασμούς πριν από την ημερομηνία υποχρεωτικής διενέργειας πληρωμής βάσει των διατάξεων νόμου ή σύμβασης που διέπουν τη σχετική διευκόλυνση, στη διάρκεια της περιόδου που μεσολαβεί ως τη διενέργεια της πληρωμής οι καταθέσεις αυτές εκτοκίζονται με βάση το υψηλότερο εκ του βραχυπρόθεσμου επιτοκίου του ευρώ (€STR) ή του επιτοκίου μηδέν τοις εκατό.
                  
                  
                     2.   Ο ειδικός λογαριασμός που τηρείται στην ΕΚΤ σύμφωνα με το άρθρο 13 παράγραφος 2 της εκτελεστικής απόφασης της Επιτροπής, της 14ης Απριλίου 2021, για τη θέσπιση των αναγκαίων ρυθμίσεων για τη διαχείριση των δανειοληπτικών πράξεων βάσει της απόφασης (ΕΕ, Ευρατόμ) 2020/2053 του Συμβουλίου και για τις δανειοδοτικές πράξεις που αφορούν δάνεια χορηγούμενα βάσει του άρθρου 15 του κανονισμού (ΕΕ) 2021/241 του Ευρωπαϊκού Κοινοβουλίου και του Συμβουλίου (7)* για τους σκοπούς των ταμειακών διαθεσίμων προληπτικής εποπτείας που αναφέρονται στο εν λόγω άρθρο εκτοκίζεται με βάση το υψηλότερο εκ του βραχυπρόθεσμου επιτοκίου του ευρώ (€STR) ή επιτοκίου μηδέν τοις εκατό, εκτός εάν το συνολικό ποσό των καταθέσεων που τηρούνται στον ειδικό αυτό λογαριασμό υπερβαίνει τα είκοσι δισεκατομμύρια ευρώ, οπότε το καθ’ υπέρβασή αυτού ποσό εκτοκίζεται ως ακολούθως:
                     
                                 α)
                              
                              
                                 με το χαμηλότερο εκ του βραχυπρόθεσμου επιτοκίου του ευρώ (€STR) ή επιτοκίου μηδέν τοις εκατό, εφόσον το επιτόκιο της διευκόλυνσης αποδοχής καταθέσεων την αντίστοιχη ημερολογιακή ημέρα είναι μηδενικό ή μεγαλύτερο (θετικό)·
                              
                           
                                 β)
                              
                              
                                 με το χαμηλότερο εκ του επιτοκίου της διευκόλυνσης αποδοχής καταθέσεων ή του βραχυπρόθεσμου επιτοκίου του ευρώ (€STR), εφόσον το επιτόκιο της διευκόλυνσης αποδοχής καταθέσεων την αντίστοιχη ημερολογιακή ημέρα είναι μικρότερο του μηδενός (αρνητικό).
                              
                           
               
            
         
         
            Άρθρο 2
            Έναρξη ισχύος
            
               1.   Η παρούσα απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               2.   Εφαρμόζεται από την 4η Απριλίου 2022.
            
         
         
            Φρανκφούρτη, 17 Φεβρουαρίου 2022.
            
               
                  Για το Διοικητικό Συμβούλιο της ΕΚΤ
               
               
                  Η Πρόεδρος της ΕΚΤ
               
               Christine LAGARDE
            
         
         
            (1)  Απόφαση (ΕΕ) 2019/1743 της Ευρωπαϊκής Κεντρικής Τράπεζας, της 15ης Οκτωβρίου 2019, σχετικά με τον εκτοκισμό των πλεοναζόντων αποθεματικών και ορισμένων καταθέσεων (ΕΚΤ/2019/31)(ΕΕ L 267 της 21.10.2019, σ. 12).
         
            (2)  Κατευθυντήρια γραμμή (ΕΕ) 2019/671 της Ευρωπαϊκής Κεντρικής Τράπεζας, της 9ης Απριλίου 2019, σχετικά με εγχώριες πράξεις διαχείρισης ενεργητικού και παθητικού από τις εθνικές κεντρικές τράπεζες (ΕΚΤ/2019/7) (ΕΕ L 113 της 29.4.2019, σ. 11).